फर्ग्युसन हैं बिल्कुल फिट, भारत के खिलाफ दिलायेंगे जीत : गैरी स्टीड - NEWSWING
By news wing	 On Jul 8, 2019
Mancheste : न्यूजीलैंड के कोच गैरी स्टीड का मानना है कि तेज गेंदबाज लोकी फर्ग्युसन फिट हैं और भारत के खिलाफ सेमीफाइनल में सफलता की कुंजी साबित होंगे. फर्ग्युसन ने टूर्नामेंट में न्यूजीलैंड के लिये सबसे ज्यादा विकेट लिए हैं. वह हैमस्ट्रिंग में खिंचाव के कारण इंग्लैंड के खिलाफ पिछला मैच नहीं खेल सके थे.
स्टीड ने पत्रकारों से कहा कि मुझे यकीन है कि लोकी खेलेंगे. पिछला मैच सेमीफाइनल या फाइनल होता तो हम उसे उतार देते. हमने एहतियात के तौर पर उसे बाहर रखा था. फर्ग्युसन अभी तक 17 विकेट ले चुके हैं और सबसे ज्यादा विकेट लेने वाले गेंदबाजों की सूची में 17वें स्थान पर हैं.
इसे भी पढ़ें – हिमा दास का कमालः एक हफ्ते में जीता दूसरा स्वर्ण पदक, अनस को भी गोल्ड
‘मार्टिन गुप्टिल अभी तक फार्म में नहीं हैं’
कोच ने कहा कि यह उसका पहला विश्व कप है और वह उम्दा प्रदर्शन कर रहा है. वह हमारी सफलता का सूत्रधार होगा. वह विरोधी टीमों पर दबाव बनाता आया है और उम्मीद है कि भारत के खिलाफ भी ऐसा कर सकेगा. मार्टिन गुप्टिल अभी तक फार्म में नहीं हैं, लेकिन स्टीड का मानना है कि वह जल्दी ही रन बनायेगा.
उन्होंने कहा मार्टिन ने वनडे क्रिकेट में कई शतक बनाये हैं और वह हमारे लिए अहम खिलाड़ी रहे हैं. सहयोगी स्टाफ के तौर पर हमारा काम उसे हौसला देना है. वह अगर अगले मैच में 150 रन बना देता है तो कोई सवाल नहीं करेगा.
आखिरी तीन लीग मैचों में हार के बाद न्यूजीलैंड अंडरडाग की तरह सेमीफाइनल में पहुंची है. कोच का मानना है कि इससे खिलाड़ियों को खुलकर खेलने और अपना जुझारूपन दिखाने का मौका मिलेगा. उन्होंने कहा कि भारतीय टीम काफी मजबूत है और उसके पास कई मैच विनर हैं. हमें उन्हें हराने के लिये अपना सर्वश्रेष्ठ प्रदर्शन करना होगा, लेकिन यह चुनौती रोचक है.
इसे भी पढ़ें – धोनी का बर्थडे बैश : बेटी संग थिरके, पत्नी ने शेयर की फोटो
इंग्लैंडटूर्नामेंटफाइनलफिटमार्टिन गुप्टिलहैमस्ट्रिंग
#Goa नेशनल गेम्स : झारखंड एथलेटिक्स ने जारी किया एसओपी, जून से खिलाड़ियों के लिए शुरू…
ट्रेनिंग दोबारा शुरू करने को लेकर ओलंपिक संघ को खिलाड़ियों की जोरदार प्रतिक्रिया, खेल…